ජනාධිපති මහින්ද රාජපක්‍ෂ මහතා පාර්ලිමේන්තුවට පිවිස වසර 40ක් සපිරීම හා එතුමා රටට කළ සේවය අගයමින්ස්වර්ණ තිළිණ සම්මානය පුද කිරීමට ශ්‍රී ලංකා නිදහස් පක්ෂයකටයුතු යොදා ඇතැයිද හෙතෙම කීවේය.පසුගිය ජනාධිපතිවරණයේදී 60% ඉක්මවා ඡන්ද ප්‍රතිශතයක් ලබාදුන් ඡන්ද කොට්ටාස 92 ක ජනතාවට හා පසුගිය පාර්ලිමේන්තුවේදී වැඩිම මනාප ප්‍රතිශතය ලබාගත් 10 දෙනා හට ස්වර්ණ තිළිණ සම්මාන පිරිනමන බවද ඇමැතිවරයා සඳහන් කළේ ය.මීට අමතරව සංඛ්‍යාත්මකව මනාප ලබාගත් 20 දෙනා සඳහා ස්වර්ණ තිළින සම්මාන පිරිනමන බව පවසන ඇමැතිවරයා සන්ධානය යටතේ තරගකර වැඩිම මනාප ලබාගත් වෙනත් පක්ෂ සාමාජිකයින්ටද ස්වර්ණ තිළිණ සම්මාන පිරිනමන බවද පැවැසීය.ශශ්‍රී ලංකාවේ පළවෙනි වතාවට වෙනත් පක්ෂයක අයෙකු හට තවත් පක්ෂයක් සම්මාන පිරිනමන අවස්ථාව මෙය බවත්, ශ්‍රී ලංකා නිදහස් පක්ෂ කාරක සභා අවස්ථාවට සන්ධානයේ අනෙක් දේශපාලන පක්ෂ නායකයින්ට ආරාධනා කර ඇතැයිද ඒ මහතා කීවේය.ඉදිරි සංවිධාන වැඩපිළිවෙළ පිළිබඳව දීපව්‍යාප්තව උපදෙස් ලබාදීමට මෙහිදී සිදුකරන බවද හෙතෙම කීවේය.